พระเจ้าคริสเตียนที่ 2 แห่งเดนมาร์ก

| พระเจ้าคริสเตียนที่ 2 |
| --- | --- |
Portrait by Lucas Cranach the Elder, ป. 1523
พระมหากษัตริย์เดนมาร์กและนอร์เวย์ (more...) 
ครองราชย์: 22 กรกฎาคม 1513 – 20 มกราคม 1523
ราชาภิเษก: 11 มิถุนายน 1514, โคเปนเฮเกน 23 กรกฎาคม 1514, ออสโล
ก่อนหน้า: ฮันส์
ถัดไป: เฟรเดอริกที่ 1
อุปราชแห่งนอร์เวย์
ครองราชย์: 1506 - 20 January 1513
ก่อนหน้า: ฮันส์
ถัดไป: Christian II (As king)
พระมหากษัตริย์สวีเดน (more...) 
ครองราชย์: 1 พฤศจิกายน 1520 – 23 สิงหาคม 1521
ราชาภิเษก: 4 พฤศจิกายน 1520 สตูร์ชีร์กาน, สต็อกโฮล์ม
ก่อนหน้า: John II
ถัดไป: กุสตาฟที่ 1

ประสูติ: 1 July 1481 Nyborg Castle
สวรรคต: 25 มกราคม ค.ศ. 1559(1559-01-25) (77 ปี) Kalundborg Castle (as prisoner)
ฝังพระศพ: St. Peter's Abbey, Ghent (1559–1883) St. Canute's Cathedral, Odense (since 1883)
คู่อภิเษก: Isabella of Austria (สมรส 1514; เสียชีวิต 1526)
พระราชบุตร among others...: John Dorothea, Electress Palatine เจ้าหญิงคริสตินา ดัชเชสแห่งมิลาน
ราชวงศ์: อ็อลเดินบวร์ค
พระราชบิดา: พระเจ้าฮันส์แห่งเดนมาร์ก
พระราชมารดา: คริสตินาแห่งแซกโซนี
ลายพระอภิไธย: 
พระเจ้าคริสเตียนที่ 2 แห่งเดนมาร์ก (1 กรกฎาคม 1481 – 25 มกราคม 1559) เป็นพระมหากษัตริย์แห่งสแกนดิเนเวียภายใต้สหภาพคาลมาร์ ครองราชย์เป็นพระมหากษัตริย์แห่งเดนมาร์กและนอร์เวย์ ระหว่างปี 1513 ถึงปี 1523 และสวีเดนระหว่างปี 1520 ถึงปี 1521 ระหว่างปี 1513 ถึง 1523 พระองค์ปกครองดัชชีชเลสวิชและดัชชีฮ็อลชไตน์ในฐานะดยุก ร่วมกับเฟรเดอริกพระเจ้าอาของพระองค์
ในฐานะกษัตริย์ พระเจ้าคริสเตียนที่ 2 พยายามฟื้นฟูสหภาพคัลมาร์ ซึ่งนำไปสู่สงครามกับสวีเดน ระหว่างปี 1518 ถึง 1523 แม้ว่าพระองค์จะยึดครองประเทศได้สำเร็จในปี 1520 แต่การสังหารหมู่ขุนนาง สงฆ์ และชาวสวีเดนจำนวนมากซึ่งเป็นที่รู้จักกันในชื่อ "การนองเลือดที่สต็อกโฮล์ม" กลับกลายเป็นจุดชนวนให้ชาวสวีเดนลุกฮือขึ้นต่อต้านการปกครองของพระองค์ พระองค์ถูกโค่นราชบัลลังก์โดยการกบฏที่นำโดยกุสตาฟ วาซา ขุนนางผู้ต่อมาได้ขึ้นครองราชย์เป็นกษัตริย์ของสวีเดนพระนามว่าพระเจ้ากุสตาฟที่ 1 แห่งสวีเดน พระเจ้าคริสเตียนที่ 2 พยายามปฏิรูปประเทศอย่างรุนแรงในช่วงปี 1521–1522 เป้าหมายคือเพื่อเสริมสร้างอำนาจของกษัตริย์ ลดอำนาจของขุนนางและศาสนจักร และเพิ่มสิทธิของประชาชนทั่วไป ในปี 1523 เหล่าขุนนางได้ลุกฮือขึ้นต่อต้านและปลดพระองค์ออกจากราชบัลลังก์ พระองค์ถูกเนรเทศไปเนเธอร์แลนด์ ราชบัลลังก์จึงตกเป็นของเฟรเดอริก ผู้เป็นพระเจ้าอาซึ่งขึ้นครองราชย์เป็นพระเจ้าเฟรเดอริกที่ 1 แห่งเดนมาร์ก หลังจากความพยายามกอบกู้ราชบัลลังก์ในปี 1531 พระองค์ถูกจับกุมและถูกคุมขังตลอดพระชนม์ชีพที่เหลือ เริ่มต้นที่ปราสาทซอนเดอร์บอร์กและต่อมาที่ปราสาทคาลุนด์บอร์ก เหล่าผู้สนับสนุนพยายามกอบกู้บัลลังก์คืนมาให้พระองค์ ทั้งในช่วงที่พระองค์ถูกเนรเทศและถูกจองจำ แต่พวกเขาก็พ่ายแพ้อย่างราบคาบในความบาดหมางของท่านเคานต์ ในปี 1536 พระเจ้าคริสเตียนที่ 2 สวรรคตที่คาลุนด์บอร์กในปี 1559
พระเจ้าคริสเตียนที่ 2 เสกสมรสกับอิซาเบลลาแห่งออสเตรีย พระราชนัดดาของของจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์ ในปี 1515 อิซาเบลลาสิ้นพระชนม์ในปี 1526 หลังจากนั้นพระญาติของพระนางได้พรากโอรสและธิดาทั้ง 3 ไปจากพระองค์ ความสัมพันธ์ของพระองค์กับไดเวเก ซิกบริตส์แดตเตอร์ นางสนมคนโปรด มีมาก่อนการอภิเษกของพระองค์และดำเนินต่อไปจนกระทั่งเธอเสียชีวิตในปี 1517 การกวาดล้างผู้ต้องสงสัยว่าฆาตกรรมนางสนมของพระองค์ ทำให้พระเจ้าคริสเตียนที่ 2 โดดเดี่ยวทางการเมืองและล่มจมในที่สุด ซิกบริต วิลลอมส์ มารดาของไดเวเก กลายเป็นที่ปรึกษาที่ทรงอิทธิพลอย่างสูง และได้ติดตามพระเจ้าคริสเตียนที่ 2 ไปยังต่างแดนในช่วงถูกเนรเทศ